Nordenskiöld

Nordenskiöld (myös Nordenskjöld, Nordensköld tai von Nordenskjöld) on suomalaistaustainen ja Ruotsiin siirtynyt aatelissuku, jossa on ollut useita tiedemiehiä ja tutkimusmatkailijoita. Suvun varhaisin tunnettu kantaisä on 1600-luvulla uplantilaisen Tierpin pitäjän Nordanåkerin torpassa asunut korpraali Erik Matsinpoika. Hänen poikansa Johan Erik Norberg tuli Ruotsista Suomeen vuonna 1692 alkuaan vapaaherra Fabian Wreden tilanhoitajaksi. Norberg osti useita kartanoita, muun muassa vuonna 1709 Mäntsälästä Frugårdin tilan (aiemmin Nummisten tila), joka säilyi suvun omistuksessa vuoteen 1912 asti (se jaettiin 1700-luvun lopulla Alikartanon ja Ylikartanon tiloiksi). Johan Norbergin pojat Carl Fredrik ja Anders Johan käyttivät sukunimestään muotoa Nordenberg, kunnes heidät aateloitiin vuonna 1751 nimellä Nordenskiöld. Suku jatkui lopulta vain Carl Fredrik Nordenskiöldin jälkeläisistä. 1800-luvulla kolme suvun jäsentä korotettiin Ruotsissa vapaaherroiksi. Carl Fredrik Nordenskiöldin nuorin poika Carl Fredrik nuorempi siirtyi Saksaan, jossa hänen poikansa otettiin vuonna 1893 Preussin aateliin nimellä von Nordenskjöld. Suvun nimestä käytetään eri sukuhaaroissa ainakin neljää eri kirjoitusasua, joista yhden ruotsalaisen vapaaherrasuvun käyttämä muoto Nordenskjöld on nykyään yleisin. Ruotsin ritarihuoneella suvun alkuperäinen numero oli 1912, Suomessa 127. Suomessa suku sammui vuonna 1937. == Suvun jäseniä == Seuraavassa sukuun kuuluneita merkittäviä henkilöitä: ;Aikajärjestyksessä *Johan Erik Norberg (1660–1740), kartanonomistaja ja salpietarinkeittäjä (ei aatelinen) *Anders Johan Nordenskiöld (1696–1763), maaherra, tieteellinen kirjailija, Ruotsin tiedeakatemian esimies, Johan Erik Norbergin poika *Carl Fredrik Nordenskiöld (1702–1779), maanviljelyn edistäjä, sahanomistaja, valtiopäiväedustaja, Ruotsin tiedeakatemian esimies, Johan Erik Norbergin poika *Magnus Otto Nordenberg (1705–1756), tunnettu alkemisti, Johan Erik Norbergin poika (ei aatelinen) *Adolf Gustaf Nordenskiöld (1745–1821), eversti, Alikartanon nykyisen päärakennuksen rakennuttaja, Carl Fredrik Nordenskiöldin poika *Otto Henrik Nordenskiöld (1747–1832), vara-amiraali, johti Ruotsin laivastoa Kustaa III:n sodassa, korotettiin Ruotsissa vapaaherraksi 1815 nimellä Nordenskjöld, Carl Fredrik Nordenskiöldin poika *August Nordenskiöld (1754–1792), kirjailija, alkemisti, Suomen vuoritoimen johtaja ja swedenborgilainen, Carl Fredrik Nordenskiöldin poika *Carl Fredrik Nordenskiöld (nuorempi) (1756–1828), Ruotsin johtava swedenborgilainen, Carl Fredrik Nordenskiöldin poika *Otto Gustaf Nordenskiöld (1780–1861), amiraali Ruotsin laivastossa, korotettiin Ruotsissa vapaaherraksi 1841 nimellä Nordensköld, Adolf Gustaf Nordenskiöldin poika *Carl Reinhold Nordenskjöld (1791–1871), amiraali Ruotsin laivastossa, Otto Henrik Nordenskjöldin poika *Nils Gustav Nordenskiöld (1792–1866), suomalainen mineralogi ja valtioneuvos, "Suomen mineralogian isä", Adolf Gustaf Nordenskiöldin poika *Karl Adolf Nordenskiöld (1824–1897), juristi, virka- ja valtiopäivämies *Adolf Erik Nordenskiöld (1832–1901), suomalaissyntyinen geologi, mineralogi ja naparetkeilijä, joka purjehti ensimmäisenä Koillisväylän, korotettiin Ruotsissa vapaaherraksi 1880, Nils Nordenskiöldin poika *Nils Otto Nordenskiöld (1834–1916), juristi, kartanonomistaja ja valtiopäivämies, Nils Nordenskiöldin poika *Nils Karl Nordenskiöld (1837–1889), meteorologisen päälaitoksen johtaja, Nils Nordenskiöldin poika *Gustaf Nordenskiöld (1868–1895), Yhdysvaltoihin siirtynyt tutkimusmatkailija ja arkeologi, A. E. Nordenskiöldin poika *Nils Otto Nordenskjöld (1869–1928), ruotsalainen geologi ja Antarktista tutkinut tutkimusmatkailija, Otto Henrik Nordenskjöldin pojanpojanpoika ja Nils Nordenskiöldin tyttärenpoika * Erik Nordenskiöld (1872–1933), Ruotsiin siirtynyt eläintieteen dosentti, suomalaisen Nils Otto Nordenskiöldin poika *Erland Nordenskiöld (1877–1932), ruotsalainen etnografian professori ja tutkimusmatkailija, A. E. Nordenskiöldin poika *Otto Nordenskiöld (1914–1986), ruotsalainen ammattiyhdistysjohtaja ja Ruotsin radion johtaja, Erik Nordenskiöldin poika, viimeinen Suomessa syntynyt Nordenskiöld ;Aakkosjärjestyksessä *Adolf Erik Nordenskiöld (1832–1901), suomalaissyntyinen geologi, mineralogi ja naparetkeilijä, joka purjehti ensimmäisenä Koillisväylän, korotettiin Ruotsissa vapaaherraksi 1880, Nils Nordenskiöldin poika *Adolf Gustaf Nordenskiöld (1745–1821), eversti, Alikartanon nykyisen päärakennuksen rakennuttaja, Carl Fredrik Nordenskiöldin poika *Anders Johan Nordenskiöld (1696–1763), maaherra, tieteellinen kirjailija, Ruotsin tiedeakatemian esimies, Johan Erik Norbergin poika *August Nordenskiöld (1754–1792), kirjailija, alkemisti, Suomen vuoritoimen johtaja ja swedenborgilainen, Carl Fredrik Nordenskiöldin poika *Carl Fredrik Nordenskiöld (1702–1779), maanviljelyn edistäjä, sahanomistaja, valtiopäiväedustaja, Ruotsin tiedeakatemian esimies, Johan Erik Norbergin poika *Carl Reinhold Nordenskjöld (1791–1871), amiraali Ruotsin laivastossa, Otto Henrik Nordenskjöldin poika *Erik Nordenskiöld (1872–1933), Ruotsiin siirtynyt eläintieteen dosentti, suomalaisen Nils Otto Nordenskiöldin poika *Erland Nordenskiöld (1877–1932), ruotsalainen etnografian professori ja tutkimusmatkailija, A. E. Nordenskiöldin poika *Gustaf Nordenskiöld (1868–1895), Yhdysvaltoihin siirtynyt tutkimusmatkailija ja arkeologi, A. E. Nordenskiöldin poika *Johan Erik Norberg (1660–1740), kartanonomistaja ja salpietarinkeittäjä (ei aatelinen) *Karl Adolf Nordenskiöld (1824–1897), juristi, virka- ja valtiopäivämies *Magnus Otto Nordenberg (1705–1756), tunnettu alkemisti, Johan Erik Norbergin poika (ei aatelinen) *Nils Gustav Nordenskiöld (1792–1866), suomalainen mineralogi ja valtioneuvos, "Suomen mineralogian isä", Adolf Gustaf Nordenskiöldin poika *Nils Karl Nordenskiöld (1837–1889), meteorologisen päälaitoksen johtaja, Nils Nordenskiöldin poika *Nils Otto Nordenskiöld (1834–1916), juristi, kartanonomistaja ja valtiopäivämies, Nils Nordenskiöldin poika *Nils Otto Nordenskjöld (1869–1928), ruotsalainen geologi ja Antarktista tutkinut tutkimusmatkailija, Otto Henrik Nordenskjöldin pojanpojanpoika ja Nils Nordenskiöldin tyttärenpoika *Otto Nordenskiöld (1914–1986), ruotsalainen ammattiyhdistysjohtaja ja Ruotsin radion johtaja, Erik Nordenskiöldin poika, viimeinen Suomessa syntynyt Nordenskiöld *Otto Henrik Nordenskiöld (1747–1832), vara-amiraali, johti Ruotsin laivastoa Kustaa III:n sodassa, korotettiin Ruotsissa vapaaherraksi 1815 nimellä Nordenskjöld, Carl Fredrik Nordenskiöldin poika == Lähteet == ==Kirjallisuutta== * (Verkossa vapaasti luettavissa ja ladattavissa) Luokka:Suomalaiset aatelissuvut Luokka:Ruotsin aateli Luokka:Saksalaiset aatelissuvut